钦定古今图书集成/历象汇编/岁功典/第098卷 > 《汉书》 > 天文志
## 钦定古今图书集成/历象汇编/岁功典/第098卷 > 《汉书》 > 天文志

日，阳也，阳用事则日进而北，昼进而长，阳胜故为温
暑。阴用事则日退而南，昼退而短，阴胜故为凉寒也。
故日进为暑，退为寒。若日之南北失节，晷过而长为
常寒退而短为常燠，此寒燠之表也，故曰：“为寒暑。”
日为寒温。冬至日南极，晷长，南不极则温为害。夏至
日北极，晷短，北不极则寒为害。